Anselmo Lurago

Anselmo Martin Lurago, alebo len Anselmo Lurago (* 1701, Como, Taliansko – † 29. november 1765, Praha) bol významný český architekt a staviteľ obdobia vrcholného a neskorého baroka.

Učil sa u architekta Františka Maxmiliána Kaňku a potom dlho získaval prax na pevnostných stavbách u svojho strýka Bartolomea Scottiho. V roku 1727 získal meštianske právo na Malé Straně, od roku 1752 bol vo funkcii dvorného staviteľa realizoval prestavbu Pražského hradu podľa plánov Nicolò Pacassiho.

Zamestnávala ho šľachtická klientela: Černínovci (rekonštrukcia hradčanského paláca), Ditrichštejnovci, Kounicovci, Salmovci, Šlikovci. Po svojom strýkovi dokončoval stavby v Osove a Lysej nad Labem. Stal sa nástupcom K. I. Dientzenhofera na ktorého prácu nadviazal v šľachtickom prostredí (palác Sylva-Taroucca a palác Kinských) a tiež v cirkevnom – v Prahe (malostranský mikulášsky chrám, u sv. Tomáša, břevnovský kláštor) i inde v Čechách (kláštor Dolný Ročov, broumovský kláštor, Přeštice). Navrhoval kostol vo Vysokej na Mělnicku a interiér zámockej kaplnky v Hoříně.

Bol aj rektorom Vlašského sirotinca na Malej Straně, o ktorý sa usilovne staral.

Literatúra 
 Jane Turner: The Dictionary of Art

Zdroj 

Narodenia v 1701
Úmrtia 29. novembra
Úmrtia v 1765
Českí architekti
Barokoví architekti
České osobnosti talianskeho pôvodu